stanford-oval/wikipedia huggingface dataset:
Hirvijärvi (Pielavesi)
Maantiede

Hirvijärvi koostuu kahdesta altaasta, joita erottaa Metsolanniemi. Altaiden välisellä hyvin matalalla vesialueella sijaitsee järven ainoa saari, Hirvisaari, jonka pinta-ala on noin puoli hehtaaria. Läntisen järvenosan nimi on Pieniselkä, ja siitä työntyy luoteeseen Jaakkolanlahti. Itäisen järvenosan pohjoinen osa on nimeltään Isoselkä ja eteläinen osa Itälahti. Pieniselkä on alle kolme metriä syvä, Isoselkä puolestaan on laajalti vähintään kymmenen metriä syvä. Noin kahdeksasosa Hirvijärvestä on vähintään kymmenen metriä ja enintään yksitoista metriä syvä.
Hirvijärvi on suurelta osin kulttuurimaiseman reunustama. Metsolanniemi on metsäistä ja sen korkein kohta on yli 160 metriä merenpinnan yläpuolella. Järven itäpuolella sijaitsevan Hirvivuoren laki on lähes 220 metriä merenpinnan yläpuolella. Järven koillispuolella sijaitsee kaksi luonnonsuojelualuetta.
Hirvijärveen virtaa tulouoma sen koillispuolisilta Täilammilta. Hirvijärven luusua sijaitsee Pieniselältä etelään työntyvän pienen lahden pohjukassa, josta alkaa Pielaveteen (102,3 metriä mpy) virtaava Hirvijoki.
Hirvijärven vesitilavuus on 5 719 000 kuutiometriä.
Hirvijärvi (14.744.1.001) kuuluu Hirvijoen valuma-alueeseen (14.744), joka on kolmannen jakovaiheen vesistö Kymijoen vesistössä (14). Toinen jakovaihe on Pielaveden alue (14.74) ja ensimmäinen jakovaihe on Rautalammin reitin valuma-alue (14.7). Hirvijärvi on laajin Hirvijoen alueen kolmesta vähntään hehtaarin laajuisesta vakavedestä. Kaksi muuta ovat Iso Täilampi ja Pieni Täilampi.
Boutsen Energy Racing

Boutsen Energy Racing on belgialainen pikkuformulatalli. Tallin perusti entinen F1-kuljettaja Thierry Boutsen. Talli kilpaili Eurocup Formula Renault-sarjassa vuosina 2007-08. Nykyään talli kilpailee Le Mans Series ja Eurocup Mégane Trophy-sarjoissa.
Aiheesta muualla

http://www.boutsenginion.com/en (Arkistoitu – Internet Archive)
Boeing EC-135

| EC-135 |
| --- | --- |
 EC-135C
Tyyppi:  johtokeskuslentokone
Alkuperämaa:   Yhdysvallat
Valmistaja:  Boeing
Tila:  poistettu käytöstä
Pääkäyttäjät:  Yhdysvaltain ilmavoimat
Kehitetty mallista:  Boeing C-135 Stratolifter
Boeing EC-135 on nykyään käytöstä poistettu sarja erilaisia johtokeskuslentokoneita, joita Boeing valmisti C-135 Stratolifteristä. Kylmän sodan aikana lentokoneita käytettiin esimerkiksi Operaatio Looking Glassissa, jolloin kone oli aina ilmassa johtokeskuksena ydinsodan varalta. EC-135N -mallia käytettiin Apollo-avaruuslentojen seuraamiseen.
Boeing E-6B Mercury korvasi EC-135C:n operaatio Looking Glassissa.
Käännös suomeksi
Histoire de la folie à l’âge classique

| Histoire de la folie à l’âge classique Folie et déraison |
| --- | --- |
Kirjailija:  Michel Foucault
Kieli:  ranska
Kustantaja:  Plon
Julkaistu:  1961
Sivumäärä:  583
Löydä lisää kirjojaKirjallisuuden teemasivulta
Histoire de la folie à l’âge classique. Folie et déraison on filosofi Michel Foucault’n vuonna 1961 ilmestynyt väitöskirja hulluuden historiasta.
Aiheesta muualla

Peltonen, Matti: Foucault olikin paljolti psykologi. Helsingin Sanomat 28.5.2006.
Henrik Steninpoika Renhuvud

| Henrik Stensson (Renhuvud) |
| --- | --- |
 Henrik Stenssonin (k. 1522) sinetti.
Valtaneuvos
Henkilötiedot
Kuollut: 1522 Turun linna
Tiedot
Uskonto:  katolinen kirkko
Henrik Steninpoika Renhuvud (kirjallisuudessa myös Finne; k. 1522) oli linnanvouti, kihlakunnanvouti, laamanni ja valtaneuvos. Henrikin vanhemmat oli turkulainen raatimies, vouti ja kihlakunnantuomari Sten Henriksson (1447–1490) ja Anna Jakobsdotter (Kurki). Henrik avioitui ilmeisesti 1. elokuuta 1503 laamanni Jeppe Perssonin (Ille) ja Märta Olofsdotterin (Tavast) tyttären Valborg Jakobsdotterin kanssa. Valborgin kuoltua Henrik avioitui uudestaan noin vuonna 1512 Margaretan kanssa. Margareta oli ilmeisesti Hans Lydeken ja Kristina Larsdotterin tytär.
Elämäkerta

Henrik Stensson mainitaan ensimmäisen kerran vuonna 1490, jolloin hän toimi Pohjois-Suomen voutina. Henrik oli Ruotsin valtionhoitaja Sten Sturen kannattaja, ja vuonna 1497 Henrik Stenssonista tuli Hämeen linnan vouti Sten Sturen puolison Ingeborg Åkentytär Tottin tultua Hämeen linnaläänin haltijaksi. Vuonna 1502 tai 1503 hänestä tuli Vehmaan kihlakunnanvouti.
Vuonna 1504 Svante Nilsson valittiin Ruotsin valtionhoitajaksi, ja Henrikin oli vaihdettava puolta. Hän luopuikin seuraavana vuonna Ingeborgin palveluksesta linnanvoutina, mutta hän sai säilyttää asemansa kihlakunnanvoutina. Vuonna 1506 hän toimi myös korkeassa virassa Pohjois-Suomen laamannina. Henrik Stensson oli Suomessa Svante Nilssonin uskotuin mies, mikä ajoi hänet konfliktiin Viipurin linnanherran Eerik Turessonin kanssa. Keväällä 1511 Henrik valitti Eerik Turessonin käyvän yksityistä sotaa häntä vastaan. Kiista päättyi Eerikin kuolemaan toukokuussa 1511.
Elämäkerta > Konflikti Hauhon kirkolla

Henrikiltä on säilynyt valituskirje, joka on kirjoitettu joskus vuosien 1505 ja 1511 välillä. Kirjeen mukaan Henrik oli lampuotinsa luona Hauhon kirkolla viettämässä adventtia. Henrik oli rukoilemassa kirkkomaalla seuranaan vain keihästä kantanut renki. Heidän lisäkseen kirkolla oli vain vanha saksalainen palkkasoturi Jacob Lothernikht, joka oli matkalla Pyhän Jaakon kirkolle Renkoon.
Henrikin ollessa astumassa ulos kirkosta paikalle saapui reellä Lasse kauppias palvelijansa kanssa aseet kädessään. Hyökkääjät yrittivät ampua entistä voutia varsijousella, mutta Henrik tarttui palvelijansa keihääseen ja iski sen tylpällä päällä Lassea selkään, minkä seurauksena Lasse pakeni paikalta. Hyökkäyksen taustalla oli riita siemenviljasta, jonka Henrik oli voutina ollessaan lainannut Lassen lampuodille, ja jonka Henrikin palvelija oli väkisin käynyt hakemassa takaisin.
Seuraavana päivänä Henrik oli taas Hauhon kirkossa viettämässä messua. Sinä päivänä Lasse kauppias tuli kirkolle 14-vuotiaan poikansa Gudmundin kanssa, kumpikin täyteen haarniskaan pukeutuneena. He hyökkäsivät kirkkoon, mutta Henrik oli jo ehtinyt lähteä pappilaan. Lasse ja hänen poikansa pieksivät hänen sijaansa kirkkomaalla olleen Henrikin palvelijan ja veivät hänen hilparinsa. Tapauksen jälkeen Lasse lähti Viipuriin valittamaan linnanherra Erik Turessonille Henrikin varastaneen hänen viljaansa ja hyökänneen hänen kimppuunsa kirkkotiellä.
Elämäkerta > Loppuelämä

Svante Nilsson kuoli talvella 1511–1512, ja valtionhoitajaksi nousi hänen poikansa Sten Sture nuorempi. Hänen vieraillessaan Hämeen linnassa 1512 kutsuttiin Henrik Stenssonia ensimmäistä kertaa valtaneuvokseksi. Henrik osallistui myös vuonna 1513 diplomaattiretkeen, jonka tarkoitus oli neuvotella Novgorodin kanssa aselevon pidentämisestä. Samana vuonna hän oli joidenkin kuukausien ajan Sten Sturen alaisuudessa olleen Raaseporin linnan herrana.
Vuonna 1520 Tanskan kuningas Kristian II valloitti Tukholman, ja muun muassa Sten Sture nuorempi sai surmansa Tukholman verilöylyssä. Tanskalaisten saapuessa Turkuun samana vuonna joukko suomalaisia rälssimiehiä joukossaan Henrik Stensson alistuivat tanskalaisten herruuteen. Marraskuussa 1521 Kustaa Vaasaa tukeneet ruotsalaisjoukot piirittivät tanskalaisten hallussa olleen Turun linnan. Tanskalainen linnanpäällikkö Tomas Lebe kosti kaappaamalla joukon rälssimiehiä linnaan ja hirttämällä heitä linnan muureille. Joukossa ollut Henrik Stensson teloitettiin Kristian II:n käskystä vasta tammikuussa 1522.
Lasse kauppias hyökkäsi Henrikin kimppuun Hauhon kirkolla 1500-luvun alussa.
Henrik vietti viimeiset viikkonsa vankeudessa Turun linnassa ja hänet teloitettiin siellä tammikuussa 1522.
Käännös suomeksi
Hirviön kosto

| Hirviön kosto> Revenge of the Creature    Return of the Creature     Return of the Creature from the Black Lagoon  |
| --- | --- |
 Elokuvan alkuperäinen juliste.
Ohjaaja:  Jack Arnold
Käsikirjoittaja:  Martin Berkeley   William Alland  (tarina) 
Tuottaja:  William Alland
Säveltäjä:  William Lava   Herman Stein
Kuvaaja:  Charles S. Welbourne
Leikkaaja:  Paul Weatherwax
Lavastaja:  Alexander Golitzen   Alfred Sweeney
Pääosat:  John Agar   Lori Nelson   John Bromfield   Nestor Paiva
Valmistustiedot
Valmistusmaa:   Yhdysvallat
Tuotantoyhtiö:  Universal International Pictures
Levittäjä:  Universal Studios
Ensi-ilta:   Yhdysvallat:  1955-3-2929. maaliskuuta 1955      Suomi:  1955-7-2222. heinäkuuta 1955  
Kesto:  82 min (1 h 22 min)
Alkuperäiskieli:  englanti
Tuotto:  1 100 100 dollaria
Edeltäjä:  Mustan laguunin hirviö
Seuraaja:  Hirviö keskuudessamme
Aiheesta muualla
IMDb 
Elonet
AllMovie
Infobox OKNimi-testi OK: 
Hirviön kosto (engl. Revenge of the Creature, tunnetaan myös nimillä Return of the Creature ja Return of the Black Lagoon) on vuonna 1955 ensi-iltansa saanut scifikauhuelokuva, jonka on ohjannut Jack Arnold. Elokuva on jatkoa elokuvalle Mustan laguunin hirviö (1954). Elokuva kuvattiin 3-D:nä. Elokuvan pääosissa nähdään John Agar, Lori Nelson, John Bromfield ja Nestor Paiva. Näyttelijälegenda Clint Eastwood tekee tässä elokuvassa ensimmäisen elokuvaroolinsa.
Näyttelijät

| 0 | 1 | 2 |
| --- | --- | --- |
|  John Agar  | … |  professori Clete Ferguson   |
|  Lori Nelson  | … |  Helen Dobson   |
|  John Bromfield  | … |  Joe Hayes   |
|  Nestor Paiva  | … |  Lucas   |
|  Grandon Rhodes  | … |  Jackson Foster   |
|  Dave Willock  | … |  Lou Gibson   |
|  Robert B. Williams  | … |  George Johnson   |
|  Charles R. Cane  | … |  ylikomisario   |
|  Loretta Agar  | … |  nainen veneessä   |
|  Bill Baldwin  | … |  Patrol-veneen luovuttajan ääni   |
|  Jere Beery Sr.  | … |  valokuvaaja   |
|  Ricou Browning  | … |  Mustan laguunin hirviö (vedessä) / laboratorioteknikko   |
|  Diane DeLaire  | … |  neiti Abbott   |
|  Mike Doyle  | … |  poliisi   |
|  Clint Eastwood  | … |  Jennings   |
|  Jack Gargan  | … |  kippari   |
|  Charles A. Gibbs  | … |  poliisi   |
|  Brett Halsey  | … |  Pete   |
|  Don C. Harvey  | … |  Mac, Spotlight-juhlien johtaja   |
|  Tom Hennesy  | … |  Mustan laguunin hirviö (rannalla) / sukeltaja Marinelandissa   |
|  Don House  | … |  sukeltaja   |
|  Bob Hoy  | … |  Charlie   |
|  Ned Le Fevre  | … |  uutistenlukija   |
|  Sydney Mason  | … |  poliisille ilmoittaja   |
|  Robert Nelson  | … |  tohtori McCuller   |
|  Patricia Powers  | … |  tyttö avoautossa   |
|  Bert Stevens  | … |  hakupuolueen jäsen   |
|  Charles Victor  | … |  poliisi   |
|  Bob Wehling  | … |  Joe   |
|  James R. Wolfe  | … |  mies tankissa   |
Aiheesta muualla

Hirviön kosto Internet Movie Databasessa (englanniksi)
Barney (koira)

Barney
Barney (30. syyskuuta 2000 New Jersey – 1. helmikuuta 2013) oli Yhdysvaltain presidentin George W. Bushin ja hänen vaimonsa Laura Bushin skotlanninterrieri. Barneyn emä oli nimeltään Coors ja isä Kelly. Internetissä on monta Barneylle omistettua Internet-sivua. Valkoinen talo avasi koiralle oman Yhdysvaltojen hallinnon .gov-päätteisen sivuston Barney.gov toukokuussa 2004.
Videot

Barney esiintyi monissa Valkoisen talon henkilökunnan tekemissä Barneycam-videoissa. Videoissa esiintyi lisäksi Bushien toinen skotlanninterrieri, Miss Beazley. Videot ovat katsottavana Valkoisen talon Internet-sivuilta.
Barney Cam I (2002)
Barney and Spot's Winter Wonderland (2003)
Barney Reloaded (Barney Cam II, 2003)
Where in the White House is Miss Beazley? (Barney Cam III, 2004)
Barney has found Miss Beazley (2005)
Barney and Miss Beazley's Spring Garden Tour (2005)
A Very Beazley Christmas (Barney Cam IV, 2005)
Barney's Holiday Extravaganza (Barney Cam V, 2006)
My Barney Valentine (2007)
Barney Cam: Holiday in the National Parks (2007)
Barney Cam VII: A Red, White and Blue Christmas (2008)
Aiheesta muualla

Barneyn viralliset kotisivut Valkoisen talon Internet-sivuilla (Arkistoitu – Internet Archive) (englanniksi)
Barney Internet Movie Databasessa. (englanniksi)
| 0 | 1 | 2 |
| --- | --- | --- |
| Edeltäjä: Buddy (Bill Clintonin labradorinnoutaja) | Valkoisen talon lemmikkikoira 20. tammikuuta 2001 – 20. tammikuuta 2009 | Seuraaja: Bo (Barack Obaman portugalinvesikoira) |
Barney Barnato

| Barney Barnato |
| --- | --- |

Henkilötiedot
Syntynyt: 5. heinäkuuta 1852 Lontoo
Kuollut: 14. kesäkuuta 1897 (44 vuotta) lähellä Madeiraa
Barney Barnato (syntyjään Barnett Isaacs; 5. heinäkuuta 1852 Lontoo – 14. kesäkuuta 1897 lähellä Madeiraa) oli brittiläis-eteläafrikkalainen liikemies, joka ensin kilpaili Cecil Rhodesin kanssa eteläisen Afrikan kaivosteollisuudessa ja myöhemmin liittoutui tämän kanssa. Barnato aloitti uransa Vaudeville-viihdetaitelijana ja rikastui timantti- ja kultavaltausten keinottelulla.
Aiheesta muualla

Kuvia tai muita tiedostoja aiheesta Barney Barnato Wikimedia Commonsissa
Black Magic Six

| Black Magic Six> Tiedot |
| --- | --- |
Toiminnassa:  2006–
Tyylilaji:  punk, blues
Kotipaikka:   Helsinki, Suomi
Laulukieli:  englanti
Jäsenet:  J-Tan, laulu, kitara   Lew Siffer, rummut, perkussiot  
Levy-yhtiö:  Ähky Records, 2007–2008   Cobra Records, 2009–2010   Big Money Recordings, 2011–  
Aiheesta muualla
www.blackmagicsix.com
Infobox OKNimi-testi OK: 
Black Magic Six eli BM6 on helsinkiläinen blues -henkistä punkia soittava duo, jonka muodostavat J-Tan ja Lew Siffer. Duon debyyttialbumi Evil Acupunction julkaistiin Ähky Recordsin kautta helmikuussa 2008. Toinen studioalbumi Doomsday Bound julkaistiin maaliskuussa 2010 Cobra Recordsin kautta. Kolmannen Brutal Blues -albuminsa Black Magic Six julkaisi Big Money Recordingsin kautta tammikuussa 2012.
Diskografia > Studioalbumit

Evil Acupunction (2008)
Doomsday Bound (2010)
Brutal Blues (2012)
Choose Death (2017)
Black Cloud Descending (2023)
Aiheesta muualla

Black Magic Six Myspacessa (englanniksi)
Black Magic Six Discogsissa. (englanniksi)
Black Magic Six Ähky Recordsin sivustolla[vanhentunut linkki]
Bannockburnin taistelu

Bannockburnin taistelu käytiin lähellä Stirlingin linnaa Keski-Skotlannissa, Bannockburnissa kesäkuussa 1314. Taistelussa skotlantilaiset ottivat yhteen englantilaisten kanssa New Park -tasangon ja Bannock-joen välisellä alueella. Taistelu päättyi Robert Brucen johtamien skotlantilaisten voittoon.
Taustaa

1290-luvulla oli Edvard I:llä paljon poliittista valtaa Skotlannissa, koska hänet oli kuningas John Balliolin kuoltua valittu Skotlannin epäviralliseksi hallitsijaksi. Vuonna 1296 Edvard pyysi joukkoja Ranskaa vastaan Skotlannin aatelisilta, jotka kieltäytyivät. Edvard kokosi armeijan ja löi skotit samana vuonna Dunbarissa.
1297 alkoi William Wallacen kapina. Wallace menestyi sissisodalla ja löi Englannin Stirlingissä. Tämän jälkeen hän valloitti Yorkin, joka oli Pohjois-Englannin suurin kaupunki. 1298 Edvard kokosi 90 000 sotilasta ja voitti Wallacen Falkirkissä. Tämän jälkeen tuli kuninkaaksi Robert Bruce, joka kruunattiin palmusunnuntaina 1306. Methvenin taistelussa Edvardin lähettämä armeija löi Brucen. Seuraavana vuonna Bruce epäonnistui jälleen, mutta kun hän alkoi käyttää samaa kuin voittoja saavuttanut Wallace. 1307 Edvard I kuoli ja hänen seuraajakseen tuli heikompi hallitsija Edvard II. Edvard II ei suostunut rauhaan, minkä jälkeen Bruce joukkoineen suoritti hävitysretkiä Pohjois-Englantiin. 1309 Bruce oli saanut vallattua Edinburghin ja Roxburghin. Vuonna 1313 skotit aloittivat Stirlingin linnan piirityksen, jonka aikana sovittiin, että jos englantilaiset eivät lähettäisi apua seuraavan vuoden 1314 juhannukseen mennessä, linna antautuisi. Tämä uutinen otettiin Englannissa iloiten vastaan ja kutsuntoja järjestettiin. Loppuen lopuksi saatiin armeija, jonka koko oli yli 20 000 sotilasta.
Taistelijat > Skotit

Brucen joukot kasvoivat voittojen myötä ja useampi lordi liitti joukkonsa Brucen joukkoihin. Skotlannilla oli noin 7 000–10 000 sotilasta, joista noin 500 oli kevyitä ratsumiehiä. Tärkeimpänä aseena jalkaväellä oli keihäs. Brucen lisäksi komensi mm. Morayn jaarli Thomas Randolph. Skotlantilaisten taistelumieliala oli korkea voitoista ja Brucen karismaattisista kyvystä johtuen. Sitä pienensi kuitenkin tulevan vihollisen ylivoima.
Taistelijat > Englantilaiset

Englantilaisten määrä oli noin 15 000–20 000, ehkä ylikin. Joukoista 2 000 oli raskasta ratsuväkeä. Sotilaiden mieliala oli hyvä ylivoimasta johtuen, mutta kenraalit olivat keskenään riidoissa.
Taistelun kulku > 1. päivä

Skotit olivat kolmessa schiltrom-muodostelmassa, jolloin keihäät sojottivat ulospäin muodostelmasta. 23. kesäkuuta Englannin ratsuväki hyökkäsi päin skotteja ja yksi johtajista, Henry de Bohun, hyökkäsi Brucen kimppuun. Kaksintaistelu oli turnajaismainen ottelu, jossa komentajat ratsastivat päin toisiaan. Bruce onnistui halkaisemaan vastustajan kallon. Skotit työnsivät voitetun ratsuväen pois ja todistivat, että englantilaisten ratsuväki ei ollut voittamaton.
Taistelun kulku > 1.–2. päivän välinen yö

Yöllä armeijat valmistelivat seuraavan päivän taisteluja. Englantilaiset asettuivat Bannock-joen taakse. Englantilaisilla oli keskenään kiistaa siitä, kenen tulisi johtaa etujoukkoa. Gloucesterin jaarli oli ehdottanut taistelun lykkäystä, jolloin Edvard syytti häntä pelkuruudesta. Yön aikana skottiritari Alexander pakeni skottileiriin ja kertoi Brucelle, että Englannin taistelumieliala oli heikko. Bruce otti tästä tilaisuudesta kiinni ja jätti puolustusasemat.
Taistelun kulku > 2. päivä

Aamulla alkoi taistelu. Pelkuruussyytöksistä ärsyyntynyt Gloucester lähti omaan rynnäkköönsä. Hänen pieni miesjoukkonsa saarrettiin pian ja surmattiin. Pian saapuivat loput englantilaiset ja taistelu alkoi toden teolla. Ratsuväki saarrettiin ja tuhottiin. Kun huomattiin että skotit olivat voitolla, vietiin Edvard pois taistelukentältä. Jaarli Giles de Argentine ilmoitti, että ei ole tottunut perääntymään ja hyökkäsi päin skotteja, jolloin hän sai surmansa.
Skottien voittoon oli useita syitä: heillä oli tarkka suunnitelma, karismaattinen johtaja sekä pitävät muodostelmat.
Seuraukset

Voiton jälkeen Englannin valta heikkeni Skotlannissa ja Englanti jäi alttiiksi skottien ryöstöretkille, jotka loppuivat vasta Dupplin Moorin ja Halidon Hillin voittoihin.
Histologia

Histologia (1950)
Histologia eli kudosoppi on tieteenala, joka tutkii kudoksia. Histologian tutkimusongelmat siis sijoittuvat organologian ja solubiologian välimaastoon, joten tutkimusvälineeksi soveltuu parhaiten elektronimikroskoopin sijasta valomikroskooppi. Histologista tutkimusta on harrastettu niin kauan kuin hyviä valomikroskooppeja on ollut käytettävissä, ja varsin aktiivista se on ollut myös siitä syystä, että moderni lääketiede nojaa pitkälti histologiseen tietämykseen ihmiskehosta.
Histologian tieteen kehitykseen kuului olennaisesti valomikroskooppien kehityksen lisäksi myös eri värjäyksien (engl. staining) käyttö muutoin lähes läpinäkyvien solujen yksityiskohtien, esimerkiksi tumien, esiin tuomiseksi. Ehkä tunnetuimpia histologian uranuurtajia olivat italialainen Camillo Golgi ja espanjalainen Santiago Ramón y Cajal.
Aiheesta muualla

Wikimedia Commonsissa on kuvia tai muita tiedostoja aiheesta .
Solunetti: Histologia
Biologia
| --- | --- |
Osa-alueita:   Aerobiologia  Anatomia  Astrobiologia  Biokemia  Ekologia  Eliömaantiede  Eläintiede  Etologia  Evoluutiobiologia  Fysiologia  Genomiikka  Hydrobiologia  Iktyologia  Kasvipatologia  Kasvitiede  Kehitysbiologia  Kudosoppi  Meribiologia  Mikrobiologia  Molekyylibiologia  Muoto-oppi  Neurotiede  Paleontologia  Parasitologia  Perinnöllisyystiede  Sienitiede  Solubiologia  Systematiikka  Taksonomia  Toksikologia 
Käsitteitä:   abioottinen  aineenvaihdunta  biodiversiteetti  biomi  biotooppi  biosfääri  DNA  ekologinen lokero  ekosysteemi  eliöyhteisö  evoluutio  kelpoisuus  lisääntyminen  luonnonvalinta  populaatio  ravinto  sukkessio  uhanalaisuusluokitus  yhteyttäminen  pääjakso  kaari 
Aiheeseen liittyvää:  biologian filosofia
Hirvijärvi (Toivakka)

| Hirvijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°03′12″N, 26°05′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Heinälampeen 
Järvinumero:  14.319.1.003
Mittaustietoja
Pinnankorkeus:  155,5 m  
Pituus:  1,9 km  
Leveys:  1,4 km  
Rantaviiva:  8,312 km  
Pinta-ala:  93,792 ha  
Saaria:  4 
 fiHirvijärvi 
Hirvijärvi  on Keski-Suomessa Toivakassa Paloskylän lähellä sijaitseva järvi.
Maantietoa

Järven pinta-ala on 94 hehtaaria, se on 1,9 kilometriä pitkä ja 1,4 kilometriä leveä. Järvellä on kartan mukaan 4 saarta.  Sen rantaviivan pituus on 8,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Raatojoen valuma-alueeseen (14.319) se kuuluu. Järven vedenpinnan korkeus on 155,5 metriä mpy.
Hepacon

| Hepacon Oy |
| --- | --- |

Yritysmuoto:  osakeyhtiö
Perustettu:  1978
Toimitusjohtaja:  Otto Jokinen
Kotipaikka:  Helsinki
Toimiala:  insinööritoimisto
Liikevaihto:  6,4 milj. € (2020)
Henkilöstö:  n. 80 (1.1.2021)
Kotisivu:  www.hepacon.fi
Infobox OKVirheellinen NIMI-arvo: 
Hepacon Oy on talotekniikan alalla toimiva suunnittelu- ja konsultointiyritys. Yrityksen kuusi perustajaosakasta perustivat osakeyhtiön vuonna 1978 Helsingissä ja omistus on edelleen työntekijöiden hallussa. Hepaconin pääkonttori sijaitsee Helsingissä Malmilla ja vuonna 2018 perustettu aluekonttori sijaitsee Oulussa. Yrityksen henkilöstöstä 11 työskentelee Oulun aluekonttorilla ja muut Helsingin pääkonttorilla.
Yritys on Suunnittelu- ja konsultointiyritykset SKOL ry:n jäsen, ja SKOL-luokituksen mukaiset päätoimialat ovat LVI-, sähkö-, tele- ja turvatekniikka sekä rakennusautomaatio.
Kylmätekniikan suunnittelukohteina on ollut useita elintarviketeollisuuden kylmälaitoksia. Yritys tekee myös ATEX-tilojen räjähdyssuojausasiakirjoja, joita vaaditaan lakisääteisesti syttymis- ja räjähtämisvaarallisiin tiloihin, kuten kemikaalivarastoihin ja leipomoihin sekä laatii energiaselvityksiä ja –todistuksia.
Yrityksen toimintaa ohjaa RALA-sertifioitu laatujärjestelmä, joka on alun perin otettu käyttöön vuonna 1997 RAKLI-SKOL-ATL –sertifioituna. Yritys on mukana tilaajavastuu.fi-palvelussa.
Toimitusjohtajana on toiminut diplomi-insinööri Otto Jokinen vuodesta 2016 lähtien.
Hepaconin valomainos Malmin Konsulttikeskuksen päädyssä.
Boeing E-4

| E-4 Nightwatch |
| --- | --- |
 E-4B lennossa
Tyyppi:  lentävä komentokeskus
Alkuperämaa:   Yhdysvallat
Valmistaja:  Boeing
Esitelty:  1974
Tila:  käytössä
Pääkäyttäjät:  Yhdysvaltain ilmavoimat
Valmistusmäärä:  4 
Kehitetty mallista:  Boeing 747
Muunnelmat:  Air Force One
Boeing E-4 Nightwatch, (suom. Yövartio), on Boeingin valmistama Yhdysvaltain ilmavoimien lentokone, joka on suunniteltu lentäväksi komentokeskukseksi maan korkeimmalle johdolle. Kansallisen hätätilan aikana tai muiden komentokeskuksien tuhouduttua koneen tehokkaan tiedonvälitystekniikan avulla voidaan lennon aikana välittää tietoja ja käskyjä maan sotilas- ja siviiliviranomaisille. Koneeseen on suunniteltu paikat presidentille, puolustusministerille ja eri aselajien komentajille. Koneita on valmistettu neljä kappaletta, joista yksi on aina valmiustilassa.
Erilaisia tiedonvälitysjärjestelmiä koneessa on 13 kappaletta. Korkealaatuisen ja monipuolisen tiedonvälitystekniikan lisäksi kone on muun muassa suojattu sähkömagneettiselta pulssilta. Lisäksi koneessa on suojat ydin- ja lämpösäteilyä vastaan.
Kone on kehitetty Boeing 747-200 -liikennelentokoneesta. Korkealla lentävä laajarunkoinen konemalli, jolla on pitkä toimintasäde, soveltui hyvin komentokeskuksen rungoksi, varsinkin kun malli soveltui myös ilmassa tapahtuvaan tankkaukseen. Miehistöön kuuluu vaihteleva määrä jäseniä, enimmillään 112 henkilöä.
Aiheesta muualla

Wikimedia Commonsissa on kuvia tai muita tiedostoja aiheesta .
Boeing: E-4 product page (englanniksi)
Boeing: E-4 history page (englanniksi)
GlobalSecurity.org: E-4 page  (englanniksi)
TheAviationZone.com: E-4 (englanniksi)
Il Pordenone

| Il Pordenone |
| --- | --- |

Henkilötiedot
Syntynyt: 1483 Pordenone
Kuollut: tammikuu 1539 Ferrara
Taiteilija
Taidesuuntaus:  Manierismi
Il Pordenone (oikealta nimeltään Giovanni Antonio de’ Sacchis tai Regillo) (1483 Pordenone – tammikuu 1539 Ferrara) oli italialainen taidemaalari.